இந்நூல் பத்துப்பாட்டு தொகை நூல் வகையைச் சார்ந்தது. சங்க  இலக்கியங்களான திருமுருகாற்றுப்படை, பொருநராற்றுப்படை, சிறுபாணாற்றுப்படை, பெரும்பாணாற்றுப்படை, மதுரைக்காஞ்சி,  குறிஞ்சிப்பாட்டு, பட்டினப்பாலை, மலைபடுகடாம் போன்று நெடுநல்வாடையும் பத்துப்பாட்டு என்னும் தொகை நூல்களுளொன்று. இந்நூல் 188 அடிகள் கொண்ட நேரிசை ஆசிரியப்பா என்னும்  பாடலால் யாக்கப்பெற்றுள்ளது. கூடுதல் செய்திகளுக்கு: தமிழ்ப் பணி மன்றம் வலைப்பூ காண்க : https://thamizppanimanram.blogspot.com/ அரசமாதேவிக்கு நெடிய துன்பம் தந்த வாடைக் காலம், போருக்குச் சென்ற அரசனின் வெற்றிக்குக் காரணமான நல் வாடைக் காலமாக  அமையப் பெற்றதால், நெடுநல்வாடை என்று இந்நூலுக்குப் பெயர் வரலாயிற்று என்பர் சான்றோர் ! வாடைக்காலத் துன்பம், கூதிர்க்கால  விளைவுகள், அரசியின் அரண்மனை,  அந்தப்புரத்தின் அமைப்பு, அரசியின் வருத்தம், பாசறையில் பாண்டியன் நெடுஞ்செழியனின்  நிலை என்று பகுத்துக் கொண்டு பாடப்பெற்றுள்ளது.  இந்த நூலை இயற்றியவர் மதுரைக் கணக்காயனார் மகனார் நக்கீரனார் ஆகும்.